ddrg/super_eurlex huggingface dataset:
2.

Lihavalmisteiden, jotka ovat peräisin 4 artiklan b alakohdassa tarkoitetuista kolmansista maista tai kolmansien maiden osista, on täytettävä seuraavat joko a, b tai c alakohdassa esitetyt edellytykset: a) lihavalmisteiden i) on sisällettävä lihaa ja/tai lihavalmisteita, jotka ovat peräisin yhdestä lajista tai eläimestä liitteessä II olevan 2 ja 3 osan kyseistä lajia tai eläintä koskevan sarakkeen mukaisesti; ja ii) niille on tehty liitteessä II olevan 4 osan mukainen kyseisen lajin tai eläimen lihalta vaadittu erityiskäsittely; tai b) lihavalmisteiden i) on sisällettävä tuoretta, jalostettua tai puolijalostettua lihaa, joka on peräisin useammasta kuin yhdestä liitteessä II olevan 2 ja 3 osan sarakkeissa esitetystä lajista tai eläimestä ja joka on yhdistetty ennen liitteessä II olevan 4 osan mukaista lopullista käsittelyä; ja ii) i alakohdassa tarkoitetun lopullisen käsittelyn on oltava vähintään yhtä ankara kuin sen ankarimman käsittelyn, jota liitteessä II olevassa 4 osassa edellytetään kyseisten lajien ja eläinten lihalta liitteessä II olevan 2 ja 3 osan sarakkeiden mukaisesti; tai c) lopullisen lihavalmisteen i) on oltava valmistettu yhdistämällä useamman kuin yhden lajin tai eläimen aikaisemmin käsiteltyä lihaa; ja ii) kunkin lihavalmisteessa olevan liha-aineksen i alakohdassa tarkoitetun aikaisemman käsittelyn on täytynyt olla vähintään yhtä ankara kuin sen asianmukaisen käsittelyn, jota liitteessä II olevassa 4 osassa edellytetään kyseisiltä lajeilta tai eläimiltä asiaan liittyvän sarakkeen mukaisesti.
5.

Ennen kasvien tuontia yhteisöön tuojalle on virallisesti ilmoitettava 1–4 kohdassa vahvistetuista edellytyksistä; mainitun tuojan on ilmoitettava kunkin lähetyksen yksityiskohdista riittävän ajoissa sen jäsenvaltion vastuussa oleville viranomaisille, johon aineisto tuodaan, ja kyseisen jäsenvaltion on toimitettava viipymättä tähän ilmoitukseen sisältyvät tiedot komissiolle ja mainittava: a) aineiston tyyppi, b) lajike ja määrä, c) ilmoitettu tuontipäivä ja varmistettu saapumispaikka, d) niiden 7 kohdassa tarkoitettujen kasvatuspaikkojen nimet, osoitteet ja sijaintipaikat, joissa silmut vartetaan ja varastoidaan. Tuojan on ilmoitettava kyseisille viranomaisille edellä mainittujen tietojen muutoksista heti, kun ne ovat tiedossa. Asianomaisen jäsenvaltion on toimitettava komissiolle viipymättä edellä mainitut tiedot ja niiden mahdolliset muutokset. Tuojan on vähintään kaksi viikkoa ennen maahantuontia ilmoitettava 7 kohdassa tarkoitetuista tiloista vastuussa olevalle viranomaiselle kasvatuspaikka, jossa kasvit vartetaan.
1)

Tämän päätöksen 6 artiklassa tarkoitettujen rajattujen vyöhykkeiden on muodostuttava seuraavista osista: a) saastunut vyöhyke, jolla organismin esiintyminen on varmistettu ja johon sisältyvät kaikki kasvit, joissa on organismin aiheuttamia oireita, sekä tarvittaessa kaikki samaan istutuserään kuuluvat kasvit, b) seurantavyöhyke, jonka raja ulottuu vähintään viisi kilometriä saastuneen vyöhykkeen rajaa edemmäs, ja c) puskurivyöhyke, jonka raja ulottuu vähintään kymmenen kilometriä fokusvyöhykkeen rajaa edemmäs. Jos useampia puskurivyöhykkeitä limittyy tai sijaitsee lähellä toisiaan, on määritettävä laajempi rajattu vyöhyke, johon kuuluvat sekä kyseessä olevat rajatut vyöhykkeet että niiden väliin jäävät vyöhykkeet.
1.

Korvataan 29 artiklan toinen virke seuraavasti: ”Jos erityiset siirtymätoimenpiteet ovat tältä osin tarpeen, ne hyväksytään Euroopan maaseudun kehittämisen maatalousrahaston (maatalousrahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (3) 90 artiklan 2 kohdassa tarkoitettua menettelyä noudattaen. (3) EUVL L 277, 21.10.2005, s. 1, asetus sellaisena kuin se on muutettuna asetuksella (EY) N:o 1463/2006 (EUVL L 277, 9.10.2006, s. 1).”"
LIITE VII

Tuotujen eläintuotteiden vienti

Tuotteen on täytettävä kussakin tapauksessa seuraavat edellytykset:

— sen on oltava peräisin sellaisesta kolmannesta maasta, joka on oikeutettu viemään tuotteen Euroopan yhteisöön,

— sen on oltava peräisin sellaisesta laitoksesta, joka on oikeutettu viemään Euroopan yhteisöön sekä

— sen on oltava vientikelpoinen Euroopan yhteisöön.

Tuontitodistuksen kopio on liitettävä allekirjoitettuun Uuden-Seelannin terveystodistukseen; kopioon on kirjoitettava ’alkuperäisen todistuksen oikeaksi todistettu kopio’, ja todistuksen antavan viranomaisen on allekirjoitettava se.

Todistuksen antanut viranomainen pitää itsellään alkuperäisen tuontitodistuksen tai sen oikeaksi todistetun kopion.

Liitteessä I kuvailluissa mallitodistuksissa on oltava seuraava lisävakuutus tai -vakuutukset. Vakuutus on annettava komission päätöksen 2003/56/EY 2 artiklassa tarkoitetuilla kielillä.

1. Eri alkuperät

Eläintuotteiden osalta, jotka on tuotu Uuteen-Seelantiin ja jotka on varastoitu ja jalostettu EU:n hyväksymissä laitoksissa yhdessä Uudesta-Seelannista peräisin olevien tuotteiden kanssa (eli lähetyksessä on eri alkuperää olevia tuotteita), on liitteessä I tarkoitetuissa mallitodistuksissa oltava seuraava vakuutus:

’Tässä kuvattu lopputuote on saatu osittain raaka-aineesta ja/tai tuotteesta, joka

i) on tuotu Uuteen-Seelantiin … Alkuperämaa (21)

ii) ja on varastoitu, käsitelty, jalostettu, kääritty ja/tai pakattu EU:n hyväksymässä Uuden-Seelannin vientilaitoksessa tai -laitoksissa.

Tuote on peräisin Euroopan yhteisön hyväksymästä kolmannesta maasta tai hyväksymistä kolmansista maista ja laitoksista, ja se on vientikelpoinen Euroopan yhteisöön.

2. Tuotteen alkuperämaa säilyy muuttumattomana eikä tuotetta ole sekoitettu Uudesta-Seelannista peräisin olevaan tuotteeseen.

Eläintuotteiden osalta, jotka on tuotu Uuteen-Seelantiin ja jotka on varastoitu ja jalostettu EU:n hyväksymissä laitoksissa yhdessä Uudesta-Seelannista peräisin olevien tuotteiden kanssa, mutta joita ei ole sekoitettu Uudesta-Seelannista peräisin olevan tuotteen kanssa, on liitteessä A tarkoitetussa mallitodistuksessa oltava seuraava vakuutus:

’Tässä kuvattu lopputuote on saatu raaka-aineesta ja/tai tuotteesta, joka

i) on tuotu Uuteen-Seelantiin … Alkuperämaa (22)

ii) ja on varastoitu, käsitelty, jalostettu, kääritty ja/tai pakattu EU:n hyväksymässä Uuden-Seelannin vientilaitoksessa tai -laitoksissa.

Tuote on peräisin Euroopan yhteisön hyväksymästä kolmannesta maasta tai hyväksymistä kolmansista maista ja laitoksista, ja se on vientikelpoinen Euroopan yhteisöön.
BR-1

Osa Minas Geraisin osalvaltiota (paitsi seuraavat alueet: Oliveira, Passos, São Gonçalo de Sapucai, Setelagoas ja Bambuí) Espíritu Santon osavaltio; Goiasin osavaltio; ja Osa Mato Grosson osavaltiota, johon kuuluvat Cuiaban alueyksikkö (paitsi seuraavat kunnat: San Antonio de Leverger, Nossa Senhora do Livramento, Pocone ja Barão de Melgaço), Caceresin alueyksikkö (paitsi Caceresin kunta), Lucas do Rio Verden alueyksikkö, Rondonopolisin alueyksikkö (paitsi Itiquioran kunta), Barra do Garçan alueyksikkö ja Barra do Bugresin alueyksikkö

BOV

A ja H
2.

Erotettavuuden osoittamiseksi viljelykokeissa on oltava mukana vähintään ne saatavilla olevat vastaavat lajikkeet, — jotka sisältyvät viljelykasvilajien yleiseen lajikeluetteloon; tai — jos ne eivät sisälly mainittuun luetteloon, jotka on hyväksytty tai joille on haettu hyväksyntää jossakin yhteisön jäsenvaltiossa joko varmentamista ja kaupan pitämistä tai toista maata koskevaa varmentamista varten.
2)

Korvataan 5 artikla seuraavasti: ”5 artikla Lisäedellytykset, joilla tiettyjä eläviä nilviäisiä voidaan tuoda ihmisravinnoksi käytettäviksi 1. Lähetysten, jotka sisältävät yhdelle tai useammalle direktiivin 95/70/EY liitteessä D tarkoitetulle taudille alttiita nilviäisiä, on 4 artiklassa vahvistettujen edellytysten lisäksi a) oltava peräisin lähteestä, jossa ei ole esiintynyt tavallisesta poikkeavaa kuolevuutta tuntemattomaksi jääneestä syystä ja jonka alkuperämaana olevan kolmannen maan toimivaltainen viranomainen on tunnustanut yhteisön lainsäädännön tai OIE:n (Maailman eläintautijärjestön) asiaankuuluvan standardin mukaisesti vapaaksi kyseessä olevista taudeista; tai b) tuotava maahan asetuksen (EY) N:o 852/2004 2 artiklan 1 kohdassa määritellyn mukaisina jalostettuina tai jalostamattomina tuotteina; tai c) lähetettävä suoraan hyväksyttyyn tuontikeskukseen, jossa nilviäiset jatkojalostetaan, sanotun kuitenkaan rajoittamatta asetuksen (EY) N:o 853/2004 liitteessä III olevan VII jakson ja asetuksen (EY) N:o 854/2004 6 artiklan soveltamista. 2. Bonamia ostrea ja/tai Marteilia refringens -taudinaiheuttajille alttiita nilviäislajeja sisältävien lähetysten, joita tuodaan jäsenvaltioihin tai hyväksytyille vyöhykkeille sekä vyöhykkeille, joilla toteutetaan hyväksytyn vyöhykkeen aseman saamiseen tarkoitettua, direktiivin 91/67/ETY 5 tai 10 artiklan mukaista ohjelmaa, on 4 artiklassa vahvistettujen edellytysten lisäksi vastattava seuraavia vaatimuksia: a) lähteen on oltava sellainen, jonka alkuperämaana olevan kolmannen maan toimivaltaiset viranomaiset ovat tunnustaneet kyseessä olevasta taudista vapaaksi yhteisön lainsäädännön tai OIE:n asiaankuuluvan standardin mukaisesti; tai b) lähetys on tuotava maahan asetuksen (EY) N:o 852/2004 2 artiklan 1 kohdassa tarkoitettuina jalostettuina tai jalostamattomina tuotteina; tai c) nilviäiset on lähetettävä suoraan hyväksyttyyn tuontikeskukseen jatkojalostusta varten, sanotun kuitenkaan rajoittamatta asetuksen (EY) N:o 853/2004 liitteessä III olevan VII jakson ja asetuksen (EY) N:o 854/2004 6 artiklan soveltamista. 3. Tätä artiklaa ei sovelleta, jos nilviäiset on pakattu ja merkitty loppukuluttajille myymistä varten asetuksen (EY) N:o 853/2004 mukaisesti.”
LIITE I

Korvataan direktiivin 88/407/ETY liitteessä B olevan I luvun 1 jakson d alakohdan toinen alakohta seuraavasti:

”Toimivaltainen viranomainen voi antaa luvan d alakohdassa tarkoitettujen tutkimusten suorittamiseen karanteenitiloissa kerätyistä näytteistä. Tällöin a alakohdassa tarkoitettu karanteeni ei voi alkaa ennen näytteidenottopäivää. Jos jokin d alakohdassa mainituista kokeista kuitenkin antaa positiivisen tuloksen, kyseinen eläin on viipymättä poistettava eristystiloista. Jos kyseessä on ryhmäeristys, a alakohdassa tarkoitettu karanteeni ei voi alkaa muiden eläinten osalta ennen kuin positiivisen näytteen antanut eläin on poistettu.”
5.

Riskinarvioinnin ja kussakin jäsenvaltiossa vallitsevan tilanteen perusteella näytteenottoa suunniteltaessa on niin ikään otettava huomioon seuraavat näkökohdat: a) Tuotantotyyppien ja niihin liittyvien erityisriskien osalta näytteenotto on kohdistettava laidunkanalatuotantoon, siipikarjan pitämiseen ulkona sekä takapihoilla pidettäviin parviin; lisäksi siinä on tarkasteltava muita tekijöitä, kuten eri-ikäisten kanojen pitämistä yhtäaikaisesti, pintaveden käyttöä, eläinten pitämistä suhteellisen pitkän eliniän ajan ja useamman kuin yhden lajin pitämistä tilalla tai muita asiaan vaikuttavia tekijöitä. b) Niiden kalkkuna-, ankka- ja hanhitilojen lukumäärä, joilta näytteet otetaan, on määriteltävä siten, että taataan vähintään yhden tartuntatilan toteaminen, jos tartuntatilojen yleisyys on vähintään 5 prosenttia 99 prosentin luottamusvälillä (katso taulukko 2). c) Jos jäsenvaltiossa on merkittävä määrä riistalintuja, sileälastaisia lintuja ja viiriäisiä tuottavia tiloja, nämä tilat on otettava ohjelmaan mukaan. Viiriäisten osalta näytteitä otetaan vain täysikasvuisista (tai munivista) siitoslinnuista. d) Näytteenotto on tehtävä tuotantokauden aikana. Näytteenotto voidaan kuitenkin tarvittaessa paikallisesti sovittaa määrättyihin kausiin, joina muiden isäntäsiipikarjojen esiintyminen tilalla saattaisi aiheuttaa suuremman taudin leviämisriskin. e) Jäsenvaltiot, joiden on otettava näytteitä Newcastlen taudin toteamiseksi voidakseen komission päätöksen 94/327/EY (1) mukaisesti säilyttää asemansa maana, jossa Newcastlen tautia vastaan ei rokoteta, voivat käyttää mainittuja jalostusparvista otettuja näytteitä H5/H7-virusten vasta-aineiden valvonnassa.
(3)

Saksan ja Portugalin toimittamien teknisten tietojen perusteella komissio on voinut analysoida tilannetta tarkasti ja kokonaisvaltaisesti. Komissio on laatinut tukikelpoisista tarkastuspaikkojen parantamisohjelmista luettelon, jossa annetaan yksityiskohtaiset tiedot ehdotetusta yhteisön rahoitustuesta kullekin ohjelmalle. Myös pysyvä kasvinsuojelukomitea on tutkinut tiedot.
(9)

Tukiohjelma koskee ajoneuvojen polttoaineena käytettävää maakaasua (metaani) myyvien huoltoasemien verkoston laajentamista. Tällä hetkellä Piemonten alueella on vain 12 tällaista asemaa, kun niitä Emilia-Romagnassa on 80 ja Venetossa 64. Määrää pidetään riittämättömänä Kioton pöytäkirjassa asetetun hiilidioksidipäästöjen vähentämistä koskevan tavoitteen saavuttamiseksi (vähennystavoitteet on määritetty kansallisessa ja alueellisessa lainsäädännössä) ja muiden ilmassa esiintyvien haitallisten aineiden ympäristövaikutusten vähentämiseksi alentamalla aluetasolla seuraavia päästöjä: a) typpioksidi; b) mikrohiukkaset; c) bentseeni. Tällaiset epäpuhtauspäästöt johtuvat liikenneruuhkista ja erään perinteisten polttoaineiden sekoituksen liiallisesta käytöstä. Tästä syystä Piemonten alue on ryhtynyt sekä julkiseen että yksityiseen liikenteeseen kohdistuviin toimiin, jotka koskevat ajoneuvokannan käyttöä/rakennetta ja polttoaineiden jakelua.
(6)

TAIEX-tuki on pantava täytäntöön yhdenmukaisesti. Tästä syystä tässä päätöksessä olisi noudatettava samaa lähestymistapaa kuin taloudellisen tuen myöntämisestä tietyille Keski- ja Itä-Euroopan maille 18 päivänä joulukuuta 1989 annetussa neuvoston asetuksessa (ETY) N:o 3906/89 (3) (Phare), Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetussa neuvoston asetuksessa (EY) N:o 2666/2000 (4) (Cards) ja liittymistä valmistelevasta rahoitustuesta Turkille 17 päivänä joulukuuta 2001 annetussa neuvoston asetuksessa (EY) N:o 2500/2001 (5).
(3)

Komissio on pyrkinyt eri päätöksillään määrittelemään suoja- ja valvontavyöhykkeet ja asettamaan ehdot, jotka näiltä vyöhykkeiltä siirrettävien eläinten on täytettävä; päätöksistä viimeisin on lampaan bluetongue-tautiin liittyvistä suoja- ja valvontavyöhykkeistä sekä näiltä vyöhykkeiltä ja niiden kautta tapahtuviin siirtoihin sovellettavista edellytyksistä 23 päivänä toukokuuta 2005 tehty päätös 2005/393/EY (3).
(2)

Monsanto Europe SA on tehnyt Saksan toimivaltaiselle viranomaiselle ilmoituksen kahden muuntogeenisen maissituotteen (Zea mays L., linja MON 863 ja hybridi MON 863 × MON 810) markkinoille saattamisesta (viite C/DE/02/9). MON 863 × MON 810 -maissille on annettu yksilöllinen tunniste (MON-ØØ863-5×MON-ØØ810-6) muuntogeenisten organismien jäljitettävyydestä ja merkitsemisestä ja muuntogeenisistä organismeista valmistettujen elintarvikkeiden ja rehujen jäljitettävyydestä sekä direktiivin 2001/18/EY muuttamisesta 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1830/2003 (2) ja järjestelmän perustamisesta yksilöllisten tunnisteiden kehittämiseksi ja osoittamiseksi muuntogeenisille organismeille 14 päivänä tammikuuta 2004 annetun komission asetuksen (EY) N:o 65/2004 (3) nojalla.
(8)

Tuki on tarkoitettu hätäavuksi seuraaville velkataakan rasittamille viljelijäryhmille, jotka eivät kykene maksamaan lainojaan takaisin: — viljelijät, jotka on rekisteröity viljelijöiksi sosiaaliturvarahastoon ja jotka ovat maksaneet sosiaaliturvamaksua 31 päivään joulukuuta 1998 saakka, — kotipaikoiltaan siirtymään joutuneet viljelijät, joilla on ammattilupa ja joiden vuotuinen tulo muusta kuin maatalouden harjoittamisesta ei 31 päivänä joulukuuta 1998 ollut yli 6 000 Kyproksen puntaa, — viljelijät, jotka saavat tällä hetkellä eläkettä ja jotka oli 31 päivänä joulukuuta 1998 rekisteröity viljelijöiksi, — maaseudulla asuvat maataloustyötä tehneet, mutta samanaikaisesti muuta, maatalouselinkeinoon kuulumatonta ammattitoimintaa harjoittaneet henkilöt edellyttäen, että heidän muu kuin maataloustulonsa ei 31 päivänä joulukuuta 1998 ollut yli 6 000 Kyproksen puntaa.
(4)

Asetuksen (ETY) N:o 2081/92 2 artiklassa tarkoitettujen edellytysten noudattamatta jättämisen osalta väitteessä kiistetään, että hapankaalin määrätty laatu johtuisi Alsacen oletetuista erityistekijöistä, kuten ilmastosta ja maaperän ominaisuuksista johtuvasta kaalin kypsyysasteesta, luonnollisesta hapattamismenetelmästä sekä perheiden omistuksessa olevien käsiteollisuusyritysten erityisosaamisesta. Maaperätyypit on kuvailtu rekisteröintihakemuksessa syviksi, hedelmällisiksi ja hyvin ojitetuiksi. Tuotantoalueen puolimannerilmastolle on ominaista kuuma kesä ja myöhäissyksy, jonka aikana aurinkoiset päivät ja viileät yöt vuorottelevat. Näitä yleisiä ilmasto- ja maaperäolosuhteita esiintyy kuitenkin muillakin kaalinviljelyalueilla eivätkä ne ole 2 artiklan 2 kohdan b alakohdan mukaisia erityisolosuhteita. Hapattamisen osalta eritelmässä ei mainita seikkoja, joiden perusteella sitä voitaisiin pitää luonnollisena ja yksinomaan Alsacen alueeseen liittyvänä. Hapankaalin määrätty laatu tai sen jokin erityisominaisuus ei siis voi perustua näihin seikkoihin.
(6)

Direktiivin 2002/53/EY 18 artiklassa säädetään, että jos todetaan, että jonkin yleiseen lajikeluetteloon merkityn lajikkeen viljely saattaisi jossakin jäsenvaltiossa vahingoittaa muiden lajikkeiden tai lajien viljelyä kasvien terveyden osalta tai aiheuttaa vaaran ympäristölle tai ihmisten terveydelle, voidaan tälle jäsenvaltiolle hakemuksesta antaa lupa kieltää kyseisen lajikkeen siementen pitäminen kaupan koko alueellaan tai sen osalla. Jos on olemassa välitön vaara vahingollisten organismien leviämisestä tai välitön vaara uhkaa ihmisten terveyttä tai ympäristöä, asianomainen jäsenvaltio voi saattaa tämän kiellon voimaan heti jätettyään hakemuksen, ja kielto on voimassa siihen asti, kun asiasta on lopullisesti päätetty.
(7)

MDPA hyödynsi Alsacessa sijaitsevaa sylviniittiesiintymää. Sylviniitistä saadaan kaliumkloridia, jota on käytetty vuodesta 1904 lannoitteena tai teollisuuden raaka-aineena. Ranska perusti vuonna 1967 EMC:n (6), joka on teollista ja kaupallista toimintaa harjoittava julkisoikeudellinen yhtiö, ja muutti MDPA:n osakeyhtiöksi, jolla on hallitus ja johtokunta (7) ja joka on EMC:n kokonaan omistama tytäryritys.
(114)

Komissio päättelee, että seuraavat toimenpiteet ovat AVR Nutsin hyväksi myönnettyä valtiontukea: 1) vuosien 2002 ja 2003 vajeista myönnetty korvaus, 2) vuoden 2004 ja vuosien 2005–2006 jäljellä olevan kauden vajeista myönnetty korvaus, 3) laitteistojen sulkemiskustannuksista maksettu korvaus, johon kuuluu a) sovittujen investointien vielä poistamattomasta osuudesta aiheutuvien sulkemiskustannusten korvaaminen ja b) pyörivällä rummulla varustetuissa uuneissa tapahtuvan jätteiden käsittelyn ennenaikaisesta lopettamisesta aiheutuvien kustannusten korvaaminen sekä 4) vakuuteen sisältyvä tuki. Jätteen hankintakustannuksiin myönnettyä tukea lukuun ottamatta tuen voidaan katsoa soveltuvan yhteismarkkinoille, koska siinä on kyse perustamissopimuksen 86 artiklan 2 kohdan mukaisen yleisiin taloudellisiin tarkoituksiin liittyvän palvelun kustannuksista myönnettävästä korvauksesta. Tämä edellyttää kuitenkin, että tuen määrä ei ylitä kyseisellä kaudella tosiasiallisesti aiheutuneiden tappioiden määrää ja että tuen puitteissa sallitaan ainoastaan kohtuullinen voittomarginaali. Tämän vuoksi komissio edellyttää, että Alankomaat toimittaa vuosittain kertomuksen tuen tosiasiallisesta käytöstä ja toiminnan kannattavuudesta kunakin vuonna. Alankomaiden on tarkastettava myös laitteistojen sulkemiskustannuksista maksettu korvaus. Tarkastuksessa on käytävä läpi liitteessä II mainitut kohdat. Tarkastuksen väliraportti on toimitettava komissiolle viimeistään keväällä 2006 ja loppukertomus viimeistään keväällä 2007. Alankomaiden on lisäksi ilmoitettava kaikesta AVR Nutsille myönnetystä tuesta, jolla yritys voi saavuttaa voittomarginaalin, joka ylittää Alankomaiden valtion obligaatioista saatavan tuoton korotettuna kahdella prosenttiyksiköllä. Tukea ei saa maksaa ennen kuin komissio on sen neuvoston asetuksen (EY) N:o 659/1999 4 tai 7 artiklan mukaisesti hyväksynyt.
(17)

R3-aluksen omistajiin kuulunut osakeyhtiö European Corporate Partners, jäljempänä ’ECP’, esitti huomautuksia 16 päivänä heinäkuuta 2003 päivätyssä kirjeessään. ECP katsoo, että vaikka alusten käyttötarkoitus on muuttunut, sen käytölle asetetut edellytykset täyttyvät edelleen. Princess Cruises on sitoutunut käyttämään 4 miljoonaa Yhdysvaltain dollaria paikallisen matkailun edistämiseen ja palkkaamaan mahdollisuuksien mukaan paikallista työvoimaa. ECP:n mukaan Ranskan Polynesia hyötyy tästä vuosittain 30 miljoonaa euroa. ECO ilmoitti myös, että Princess Cruisesin markkinasegmentti on suurempi kuin Renaissance Financialin, minkä pitäisi olla nähtävissä paikalliseen talouteen vaikuttavan rahankäytön lisääntymisenä. ECP:n mukaan olisi käytettävä 2,5:n kerrointa mitattaessa myönteistä kokonaisvaikutusta Ranskan Polynesialle. ECP korostaa, että aluksiin liittyvää yleistä kehittämisvaikutusta arvioitaessa on otettava huomioon menot Ranskan Polynesian ulkopuolisilla alueilla, jotka ovat myös kehitysapukelpoisia.
(10)

Italian viranomaisten mukaan osuuskunnan pääasiallisena toimintana on viiniytettäväksi tarkoitettujen viinirypäleiden tuotanto (80 % sen myyntikelpoisesta bruttotuotannosta). Merkitykselliset markkinat ovat näin ollen viinimarkkinat. Marchen alueen viininviljelyala on 23 500 hehtaaria, joista 13 000 hehtaaria on tarkoitettu suojatulla alkuperänimityksellä (SAN) varustettujen viinien tuotantoon, ja alueen viinintuotannon arvo on yhteensä 147 miljardia Italian liiraa. Osuuskunnan hallussa oleva viininviljelyala on 125 hehtaaria eli 0,53 prosenttia alueen kokonaisviininviljelyalasta ja 0,96 prosenttia SAN-alasta, ja sen tuotannon osuus on 0,38 prosenttia alueen keskimääräisestä tuotannosta (viimeisten kolmen vuoden ajalta).
(48)

Tarkasteltavassa tapauksessa Italian toimittamista tiedoista on käynyt ilmi, että kyseessä olevat koulutuslaitokset harjoittavat kahdenlaista toimintaa. Yhtäältä ne tarjoavat yksittäisille henkilöille suunnattua institutionaalista koulutusta, jolla on sosiaalinen päämäärä. Tällainen koulutus on osa julkista koulutusjärjestelmää ja valtio sekä alueet rahoittavat sitä yksinkertaisesti maksamalla tietyt hyväksyttävät kustannukset. Toisaalta niillä on mahdollisuus harjoittaa kaupallista koulutustoimintaa, kuten ne usein tekevätkin. Tällaista koulutusta tarjotaan markkinahintaan joko yrityksille ja niiden työntekijöille tai yksittäisille henkilöille. Tästä syystä Italian viranomaiset ovat velvoittaneet tuensaajat pitämään kummastakin toiminnasta erillistä kirjanpitoa.
(8)

SIC on perustanut kaupallista ja kehitystoimintaa varten yrityksen nimeltä Shetland Leasing and Property Ltd (SLAP), joka on markkinointiosakeyhtiö, jonka tavoitteena on tuottaa voittoa ja jonka Charitable Trust omistaa kokonaisuudessaan. SLAP:n tehtäviin kuuluvat osakkuudet paikallisissa yrityksissä, markkinakorkoiset lainat paikallisille teollisuuslaitoksille ja teollisuusrakennusten rakentaminen vuokrattaviksi markkinahintaisella vuokralla.
(2)

Direktiivin 89/686/ETY 5 artiklan mukaisesti henkilönsuojaimen oletetaan täyttävän direktiivin 89/686/ETY 3 artiklassa tarkoitetut ja liitteessä II mainitut terveyttä ja turvallisuutta koskevat olennaiset vaatimukset, jos siinä on EY-merkki ja valmistaja vaadittaessa kykenee esittämään sekä vaatimustenmukaisuusvakuutuksen että ilmoitetun laitoksen antaman EY-tyyppitarkastustodistuksen henkilönsuojaimen vastaavuudesta niiden kansallisiksi standardeiksi otettujen yhdenmukaistettujen standardien kanssa, joiden viitetiedot komissio on julkaissut Euroopan unionin virallisessa lehdessä. Jäsenvaltioiden on julkaistava maininnat kansallisiksi standardeiksi otetuista yhdenmukaistetuista standardeista.